9. toukokuuta
Tapahtumia

328 – Athanasios valittiin Aleksandrian piispaksi.
1429 – Jeanne d’Arc kukisti Orléansia piirittäneet Englannin joukot.
1502 – Kristoffer Kolumbus lähti Espanjasta neljännelle ja viimeiselle matkalleen Uuteen maailmaan.
1671 – Thomas Blood yritti varastaa kirkonmieheksi naamioituneena Yhdistyneen kuningaskunnan kruununjalokivet Lontoon Towerista. Hänet saatiin heti kiinni, koska hän oli liian juovuksissa paetakseen ryöstösaaliin kanssa. Hänet tuomitsi kuolemaan ja sitten mystisesti armahti ja karkotti Englannin kuningas Kaarle II.
1864 – Helgolandin meritaistelu.
1887 – Buffalo Billin Villin lännen show avattiin Lontoossa.
1901 – Australian liittovaltion parlamentin ensimmäinen istunto Melbournen Royal Exhibition Buildingissa.
1915 – Ensimmäinen maailmansota: Artoisin toinen taistelu Saksan ja Ranskan joukkojen välillä.
1926 – Amiraali Richard E. Byrd ja Floyd Bennett väittivät lentäneensä Pohjoisnavan yli (myöhemmin löydetty päiväkirja näyttää osoittavan, ettei näin tapahtunut).
1927 – Australian parlamentin ensimmäinen kokoontuminen Canberrassa ja parlamenttitalon avajaiset.
1936 – Italia liitti muodollisesti Etiopian yhteyteensä valloitettuaan pääkaupungin Addis Abeban 5. toukokuuta.
1940 – Toinen maailmansota: saksalainen sukellusvene U-9 upotti ranskalaisen Dorisin Den Helderin edustalla.
1941 – Toinen maailmansota: Yhdistyneen kuningaskunnan merivoimat kaappasi saksalaisen sukellusveneen U-110. Aluksessa oli uusin Enigma-salakirjoituskone, jota liittoutuneiden kryptoanalyytikot käyttivät myöhemmin saksalaisten salakoodin murtamiseen.
1941 – Toinen maailmansota: Ranskan–Thaimaan sodan päättänyt rauhansopimus tehtiin Tokiossa.
1945 – Hermann Göring joutui Yhdysvaltain joukkojen vangiksi.
1945 – Helsingin yliopiston valtiotieteellinen tiedekunta perustettiin.
1945 – Norjassa Vidkun Quisling pidätettiin ja hänen johtamansa Nasjonal Samling -puolue hajotettiin.
1945 – Neuvostoliitto juhli voitonpäivää.
1945 – Neuvostojoukot valtasivat Prahan.
1946 – Italian kuningas Viktor Emanuel III luopui kruunusta. Häntä seurasi valtaistuimelle poikansa Umberto II.
1949 – Monacon Rainier III:sta tuli Monacon ruhtinas.
1950 – Robert Schuman piti yhdistynyttä Eurooppaa välttämättömänä rauhan turvaamiseksi. Schumanin julistusta pidetään Euroopan unionin alkuna. Päivää vietetään nykyisin Eurooppa-päivänä.
1955 – Kylmä sota: Saksan liittotasavalta liittyi Naton jäseneksi.
1955 – Jim Hensonin kuuluisimman Muppet-hahmon Kermitin ensiesiintyminen televisioshow’ssa Sam and Friends.
1960 – Yhdysvalloissa hyväksyttiin ehkäisypillerin myynti.
1974 – Yhdysvaltain edustajainhuoneen lakikomitea alkoi muodolliset ja julkiset presidentti Richard Nixonin viraltapanokuulustelut.
1987 – Tampereelle avattiin uusi museo: Muumilaakso.
1987 – Puolalainen Iljušin Il-62M syöksyi maahan heti nousunsa jälkeen Varsovassa, 183 ihmistä sai surmansa.
1988 – Australian parlamentin uuden parlamenttitalon avajaiset Canberrassa.
1992 – Vuoristo-Karabahin sota: armenialaiset valtasivat Şuşan kaupungin.
2002 – Syntymäkirkon 38-päiväinen saarto päättyi Betlehemissä. 13 kirkkoon paennutta palestiinalaista karkotettiin eri maihin.
2002 – Etälaukaistu pommi surmasi 43 ihmistä ja haavoitti 130:tä paraatin aikana Kaspijskissa Venäjällä.
2004 – Tšetšenian presidentti Ahmad Kadyrov surmattiin pommilla Groznyin stadionilla voitonpäivän juhlallisuuksien aikana.
2012 – Suhoi Superjet 100 katosi esittelylennollaan Indonesiassa.